text: Бизнес специалностите оглавяват класацията за най-желано образование сред жените. Това показва ново изследване на Департамента по образование в САЩ, цитарано от сп. Forbes. Бизнес дипломите на представителките на нежния пол в последно време са нараснали почти двойно повече от тези в медицината, която е втората най-предпочитана специалност от жените. Компютърните науки и инженерството обаче остават все още предимно мъжки специалности. Дамите продължават да доминират в образованието, психологията и филологиите.
  „Проучването показва, че жените предпочитат да се насочват към областта на изследванията и към професионална кариера, която им дава възможност за положителна социална реализация и работа в сътрудничество с други хора", казва Линда Баш, председател на Националния съвет за научни изследвания за женит". Това е причината да виждаме толкова много жени в областта на здравеопазването и образованието.
  "Изследванията показват още, че двата пола имат различни подходи към образованието", продължава Баш. "Мъжете често преследват дипломата заради науката, докато жените са склонни да виждат науката като средство за други цели, често социално обвързани." Не е изненадващо, че сред най-желаните специалности от нежния пол са психология, визуални и сценични изкуства и комуникации. Това са все професии, които осигуряват възможност за развитие и израства в областта на продажбите, консултирането и обучението.
  Експерти от НОИ на България и Германия ще отговарят на пенсионни въпроси на граждани в рамките на българо-германски консултационни дни
  От 18 до 20 септември 2018 г. Националният осигурителен институт (НОИ) ще е домакин на традиционните българо-германски консултационни дни. За първи път инициативата ще се проведе едновременно в два български града.
  Първите два дни експертите от България и Германия ще отговарят на пенсионни въпроси на гражданите в териториалното поделение на институцията в Русе, а на третия - в регионалната структура на НОИ във Велико Търново.
  В рамките на консултационните дни четири експертни екипа от двете държави ще предоставят индивидуални консултации по конкретни случаи, свързани с преценка на права в областта на пенсиите на лицата, живеещи у нас, които имат осигурителни периоди, придобити съгласно законодателството на България и на Германия.
  Организираните срещи със специалистите по социално осигуряване са безплатни и могат да се проведат както на български, така и на немски език. Заинтересованите лица ще имат възможност да зададат въпросите си относно условията за придобиване на право на пенсии, преизчисляване и изплащане на пенсии съгласно правилата за координация на схемите за социално сигурност, съдържащи се в европейските регламенти, както и какъв може да бъде очакваният размер на бъдещата им германска пенсия.
  Консултациите ще се проведат според предварително изготвени графици, като запазването на приемен час за тях може да стане както по телефон, така и по електронна поща. За Русе записването става на телефон 082/816115 или на: Penka.Haralampieva@ruse.nssi.bg, докато за Велико Търново телефонът е 062/613401, а електронната поща: Velikotarnovo@nssi.bg. Териториалното поделение на НОИ в Русе е на адрес: ул. „Ангел Кънчев“ № 1, а във Велико Търново - на пл. „Център“ № 2 в града.
  За по-голяма ефективност на консултациите е препоръчително всеки записал се да носи със себе си документите си за трудов/осигурителен стаж, всички дипломи за образование и курсове, които е завършил, както и документ за самоличност. За признаването на осигурителен стаж за майчинство жените следва да носят и удостоверение за раждане на дете/деца.
  Международните консултационни дни по пенсиите се организират от Националния осигурителен институт, Федерацията на Германското пенсионно осигуряване и Германското пенсионно осигуряване Средна Германия. Всяка година те се провеждат в различни български и германски градове. Последната такава консултационна сесия се състоя между 26 и 28 юни т.г. в Карлсруе. Основната цел е лицата с осигурителен стаж и в двете страни да се запознаят с правата им при пенсиониране и възможностите, които им предоставят националните законодателства и европейските регламенти за достъп до осигурителните системи.